Document ID: 31998D0103

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιανουαρίου 1998 για την τροποποίηση της απόφασης 97/467/ΕΚ για την κατάρτιση των προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφομένων θηραμάτων (Κείμενο που παρουσιάζει ενδιαφέρον για τον ΕΟΧ) (98/103/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τους όρους κατάρτισης, για μια μεταβατική περίοδο, προσωρινών καταλόγων εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια (1), όπως τροποποιήθηκε τελευταία από την απόφαση 97/34/ΕΚ (2), και ιδίως το άρθρο 2 παράγραφος 1 και το άρθρο 7,
Εκτιμώντας:
ότι με την απόφαση 97/467/ΕΚ της Επιτροπής (3) καταρτίστηκαν προσωρινοί κατάλογοι των εγκαταστάσεων τρίτων χωρών από τις οποίες τα κράτη μέλη επιτρέπεται να εισάγουν κρέας κουνελιού και κρέας εκτρεφόμενων θηραμάτων 7 ότι ο κατάλογος των εγκαταστάσεων της Αυστραλίας που καταρτίστηκε με την ανωτέρω απόφαση περιλαμβάνει, ιδίως, εγκαταστάσεις που παράγουν κρέας στρουθιονιδών 7
ότι, σύμφωνα με το άρθρο 2 παράγραφος 1 της απόφασης 95/408/ΕΚ, πρέπει να θεσπιστεί κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές κρέατος στρουθιονιδών, καθώς και οι όροι εισαγωγής και πιστοποίησης του κρέατος των στρουθιονιδών πριν να καταρτιστούν οι προσωρινοί κατάλογοι των εγκαταστάσεων τρίτων χωρών από τις οποίες επιτρέπονται οι εισαγωγές κρέατος στρουθιονιδών 7
ότι ο κατάλογος των τρίτων χωρών από τις οποίες τα κράτη μέλη επιτρέπεται να εισάγουν κρέας στρουθιονιδών, οι όροι υγειονομικού ελέγχου και η κτηνιατρική πιστοποίηση που απαιτούνται για την εισαγωγή του εν λόγω κρέατος στην Κοινότητα δεν έχουν θεσπιστεί ακόμη 7
ότι, για λόγους συνοχής, είναι αναγκαίο να τροποποιηθεί αναλόγως η απόφαση 97/467/ΕΚ 7
ότι η Αυστραλία έχει επίσης επιφέρει αλλαγές στον κατάλογο των εγκαταστάσεων που παράγουν άλλο κρέας εκτρεφομένων θηραμάτων εκτός από κρέας στρουθιονιδών 7 ότι οι αλλαγές αυτές θα πρέπει να ληφθούν υπόψη 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Στο άρθρο 1 παράγραφος 2 της απόφασης 97/467/ΕΚ, οι λέξεις «εκτός από κρέας στρουθιονιδών» προστίθενται μετά τις λέξεις «κρέατος εκτρεφομένων θηραμάτων».
2. Στο άρθρο 1 της απόφασης 97/467/ΕΚ η ακόλουθη παράγραφος προστίθεται μεταξύ της παραγράφου 2 και της παραγράφου 3:
«2α. Τα κράτη μέλη μπορούν να εγκρίνουν εγκαταστάσεις για την εισαγωγή κρέατος στρουθιονιδών μέχρι την 1η Οκτωβρίου 1998.»
Άρθρο 2
Το παράρτημα της απόφασης 97/467/ΕΚ αντικαθίσταται από το παράρτημα της παρούσας απόφασης όσον αφορά την Αυστραλία.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Ιανουαρίου 1998.

Labels: 17
5
0
3
6